b"\n_START_ARTICLE_\nVespa depredadora asi\xc3\xa0tica\n_START_SECTION_\nOrigen\n_START_PARAGRAPH_\nSud-est asi\xc3\xa0tic: \xc3\x8dndia, Indoxina, Xina i illes de Java, Lombok i Hong Kong.\n_START_SECTION_\nSubesp\xc3\xa8cies\n_START_PARAGRAPH_\nHi ha 7 subesp\xc3\xa8cies i 6 varietats. La varietat subtropical introdu\xc3\xafda a Europa des de Fran\xc3\xa7a \xc3\xa9s la nigrithorax descrita el 1905.\n_START_SECTION_\nMorfologia\n_START_PARAGRAPH_\nUna vespa obrera ostenta uns 3\xc2\xa0cm de longitud. La varietat V. v. nigrithorax t\xc3\xa9 el t\xc3\xb2rax negre i el seu abdomen amb un anell groc-taronja amb un triangle negre. La vespa reina fa 3,5\xc2\xa0cm de llargada. Com altres vespes fa un rusc a la primavera de la textura del paper (paper mach\xc3\xa9) de fins a 80\xc2\xa0cm de di\xc3\xa0metre. El niu el fan normalment als arbres a uns quants metres d'al\xc3\xa7ada per\xc3\xb2 de vegades arran de terra i dins dels edificis humans. A cada niu hi pot haver 2.000 vespes.\n_START_SECTION_\nEsp\xc3\xa8cie invasora\n_START_PARAGRAPH_\nHa esdevingut una esp\xc3\xa8cie invasora al centre i sud de Fran\xc3\xa7a (el 2009 ja s'havia detectat a la Catalunya Nord) on probablement va arribar en el carregament d'un vaixell el 2004. Des d'aleshores aquesta vespa ha atacat les persones i les abelles de la mel, causant preocupaci\xc3\xb3 per les dues coses._NEWLINE_Ha arribat a la pen\xc3\xadnsula Ib\xc3\xa8rica pel Pa\xc3\xads Basc via Irun segons ha confirmat l'Associaci\xc3\xb3 d'Apicultors de Guip\xc3\xbascoa (Gipuzkoako Erlezainen Elkartea) i l'Institut Entomol\xc3\xb2gic d'Irun._NEWLINE_Tot i les proves sobre la seva aclimataci\xc3\xb3 a Europa i la seva entrada a l'Estat espanyol pel Pa\xc3\xads Basc des d'Aquit\xc3\xa0nia i el seu impacte negatiu sobre l'apicultura i probablement sobre les abelles aut\xc3\xb2ctones a principis del 2010 no s'ha establert cap pla de prevenci\xc3\xb3 i control de la seva expansi\xc3\xb3 ni a nivell d'Espanya ni del Pa\xc3\xads Valenci\xc3\xa0."